
	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam precizēt anotācijas sadaļā "Risinājuma apraksts" (pie  intervences kodiem), aizstājot Eiropas Sociālā fonda Plus (turpmāk – ESF+) finansējumu "1 775 148 euro" apmērā ar "1 631 121 euro" apmērā.
Vienlaikus lūdzam papildināt anotāciju ar informāciju par visām finansējuma pārdalēm, kas rosinātas saistībā ar Vidusposma izvērtējumu un skar Kultūras ministrijas (turpmāk - KM) finansējuma samazinājumu, tādējādi nodrošinot audita liecības informācijas izsekojamībai. T.i.:
1) norādot sākotnēji Programmā plānoto finansējuma apmēru.
2) Atsaucoties uz  Eiropas Savienības fondu tematiskās komitejas (turpmāk - ESFTK) 2024. gada 31.oktobra sēdes lēmumu par 15,3 miljonu euro  ESF+ finansējuma pārdali materiālās nenodrošinātības programmai* (tostarp 35 375 euro KM pārdali uz FEAD).
3) Atsaucoties uz ESFTK 2025. gada 22.janvāra sēdes lēmumu par 50 miljonu euro novirzīšanu patvertņu un katastrofu pārvaldības centru izbūvei, finansējumu pārdalot no ministrijām, kuru pārziņā esošajās investīcijās ir kavējumi vai neizstrādāts tiesību aktu regulējums (tostarp 108 652 euro no KM rosinot pārdalīt Iekšlietu ministrijai). 
Tādējādi no KM kopumā pārdalāmais finansējums kopā veido 144 027 euro.

*ES fondu tematiskās komitejas 2024.gada  31.oktobra sēdē atbalstīts priekšlikums Vidusposma izvērtējuma ietvaros Labklājības ministrijas materiālās nenodrošinātības programmai novirzīt 15,3 milj euro elastības finansējuma, pārdalot:
- 50% LM (7,6 milj. euro elastības finansējums);
- 50% proporcionāli no pārējām ministrijām: Ekonomikas ministrija (0,2 milj. euro), Izglītības un zinātnes ministrija (4,6 milj. euro), KM (0,1 milj. euro), Valsts kanceleja (1,1 milj. euro), Tieslietu ministrija (0,1 milj. euro), Viedās administrācijas un reģionālās attīstības ministrija (0,4 milj. euro), Veselības ministrija (1,0 milj. euro).

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Aprēķinā par izglītojamo rādītāju sasniegšanu izmantota līdzīga pieeja kā pedagoga rādītāja aprēķinā. Savukārt pēc līdzīga aprēķina principa rādītājā par izglītojamajiem tomēr plānots uzskaitīt dalības reizes, nevis unikālās personas, kā tas paredzēts pedagogu uzskaitei. Lūdzam pārskatīt, vai šo dalībnieku uzskaites pieeju abiem projektā paredzētajiem rādītājiem nevajadzētu vienādot (uzskaita tikai unikālās personas vai tikai dalības reizes).

	3.
	MK sēdes protokollēmuma projekts
 Noteikumu projekts "Eiropas Savienības kohēzijas politikas programmas 2021.-2027. gadam 4.2.3. specifiskā atbalsta mērķa "Sekmēt to, lai – jo īpaši nelabvēlīgā situācijā esošām grupām – būtu vienlīdzīga piekļuve kvalitatīvai un iekļaujošai izglītībai un mācībām un iespēja to iegūt, sākot ar pirmsskolas izglītību un aprūpi un vispārējās izglītības un profesionālās izglītības un mācību gaitā līdz pat augstākajai izglītībai un pieaugušo izglītībai un mācībām, tostarp veicināt mācību mobilitāti visiem un atvieglot piekļūstamības iespējas personām ar invaliditāti" 4.2.3.3. pasākuma "Pilsonisko līdzdalību veicinošu kultūras pakalpojumu pieejamības veicināšana" īstenošanas noteikumi"
	Priekšlikums
Lūdzam papildināt MK protokollēmumu ar jaunu punktu, kas paredz Kultūras ministrijas rīcību gadījumā, ja Eiropas Komisija neatbalstīs piedāvātās finansējuma pārdales Eiropas Savienības kohēzijas politikas programmas 2021.–2027. gadam grozījumos.
Piemēram, 
Kultūras ministrijai nekavējoties informēt Ministru kabinetu par tālākām rīcībām un konkrētiem risinājumiem gadījumā, ja Eiropas Komisija neatbalsta finansējuma pārdales Eiropas Savienības kohēzijas politikas programmas 2021.–2027. gadam grozījumos.

